Ixef wis sinTasleḍt wazalen i d-yufraren tesɛa azal meqqer di tmetti, lemqadra d assaɣ-nni yettlin ladɣa gar umecṭuḥ d umeqqran, imi amecṭuḥ ilaq ad iqader imeqqranen fell-as ama d imawlen-is neɣ d lejdud-is, laɛmum-is d wat taddart-is, lemqadra lmeɛna-is ur ilaq ara ad yessiɛli wemdan ṣṣut-is gar yemdanen meqqren, ilaq ad asen-yaɣ awal, ur ilaq ara ad yessenqes si lqima-nsen akken yebɣu yili. Lemqadra tesɛa daɣen udem-nniḍen imi maci ala gar umeqqran d umecṭuḥ i tella, imi ad tt-naf akk gar yimdanen.Imi lemqadra temmal-d ttrebga yelhan n umdan, amdan maqduren neɣ win yettqadaren iban yekkerd di twacult yeggaren azal i wazalen n tmetti.